يا نايح الورق بالله لو توكلني على النوح  وانته توكل على سر الهوى وده وهااته      وصل جوابي عشيرن كل شين فيه مملوح  ماقبله احدن من الخلاان سوابي سوااته      قله ترفق على من جحت قلبه بالغلا جوح  لولاك يازين ماله عن هوى الجود التفاته      اسمه قبل عرفكم من دفتر العشاق ممسوح  وبعثرت شوقه بعد مامات من حفرة ممااااته      وقل له عيونه من الفرقا تفوح اعبارها فوح  وليلن يباتون فيه امت محمد مايباته      اودعت خلك يجاوب ساجع القمري على الدوح  واودعت قلبه يهوجس فيك حتى في صلاته      وقل مقصده منك شوفك وغير الشوف مسمووح  شوفتك عنده تراها لذت العمر وطراااته      وان كاان ماهوب غامرني بشوفه قبل لابوح  قل له يخبر قتيله فالهوى يكتب وصااته      ولايحسب الموت بسباب الموده ضحك ومزوح  في ماض الاجيال قد جاله ضحايا مثبتاته      منها برمح الموده ضيف ابن هذال مذبوح  ومنه الدجيما ترى رمح الهوى سبت وفااته      وانا تراني قتيله وسوقي عنه مطروح  لو كان مايقتل المسلم قبل تضهر برااته      مسموحن الزين لو يخطي خطى المملوح مدموح  ندمح مساويه لوهو ماغمرنا بحسناات      ويبي يبين الك لاجيته من المملوح منضوح  ويبي يبين الك منه اخلاص قلبه من نياته      وانا اخبره للعواذل في لا يبصر ولا يووح  ومن نم بي عند مظنوني محناتن حصااته      ورمح الهوى جارحن قلبه مثل ماني بمجروح  لولا سلوم الهوى الي مانعني مانعااته      وهاذي تراها سلوم اهل الغرام الي لها رووح  لو مالحقنا زمانه حدثونا به رواته      وقتن مضى مع خشوف فالهوى ابن اعمير مصلوح  لحق على اتلاه ولا مقدمه يقول فااته      قال اوله ماح محسن والدجيما جمته موح  وابن ربيعه وابن لعبون شربو من فراته      واليوم حطو لهم عشقن مباري فيه ساموح  اسمه على اسم الهوى مير السلوم مخالفاته      عشقن تسمو به اللي عشقهم للناس مفضوح  يوم المناعير شامو عنه شربو من صراته      يم الفضيله يشوم اعن الرذيله كل ممدوح  وهم قاضبين الرذيله قضبت الاعمى لشاته